section_heading: Razdoblje prije Drugog svjetskog rata
paragraph_text: Sve do 1880-ih godina područje današnjeg trga bilo je velika bara na istočnom rubu grada, gdje su Beograđani lovili divlje patke. Oblikovanje tog prostora u trg započeo je dobro poznati škotski poduzetnik Francis Mackenzie, kupivši velik komad zemlje iznad današnjeg trga koji je kasnije raporedio na manje parcele namijenjene za daljnju prodaju (taj dio kasnije je nazvan Englezovac). Ubrzo nakon toga ondje je izgradio i vlastitu kuću, koja je 1910. godine pretvorena u Socijalistički narodni dom. Druge, manje zgrade koje su se ondje nalazile, bile su poznate kavane „Tri seljaka“ i „Rudničanin“, koje su uništene prije i za vrijeme Drugog svjetskog rata.